ལན།ང་ལ་ལ་དྭགས་སླེ་ནས་ཁང་པ་དང་ས་ཆ་སོགས་འདུག་ཆོག་ཆོག་ཡོད།མཚམས་རེར་དངོས་ནས་དཀའ་ལས་མང་པོ་ཞིག་བརྒྱབ་ནས་འདུག་པ་ལས་གྲོང་ལ་བབ་ནས་ལམ་ལས་དང་གླ་བ་སོགས་ཀྱི་ལས་ཀ་རེ་གཉེར་དགོས་མིན་འགྲོ་བསམ་པ་བྱུང་གི་འདུགཁྱིམ་ཚང་མང་པོ་ཞིག་གིས་ཕྱུག་ཟོག་བཙོང་ནས་གླ་ལས་གཉེར་འདུག་མཁན་མང་པོ་ཡོད་པ་རེད།དེ་དག་ཚང་མ་འགྲིག་འགྲོ་ས་ནས་ང་ཚོ་ཡང་འགྲིག་མི་འགྲོ་བ་ལས་ཤི་འགྲོ་ས་ཞིག་ཡོད་བ་མ་རེད་བསམ་མོད།ཡང་ཕྱོགས་གཞན་ཞིག་ནས་ཕ་མེས་ཡང་མེས་ནས་འབྲོག་པའི་འཚོ་བ་འདི་རྒྱུན་མ་བཅད་པར་མུ་མཐུད་དཀའ་ལས་བརྒྱབ་ནས་ཡོང་བ་རེད།ད་ལྟ་ང་རང་གི་སྐབས་འདིར་འབྲོག་པའི་འཚོ་ཐབས་ཀྱི་རྒྱུན་དེ་བཅད་ན་འགྲིག་གི་མི་འདུག་བསམ་ནས་བསྡད་པ་ཡིན།མ་འོངས་པར་བུ་ཕྲུག་ཚོའི་རིང་ལ་ག་རེ་བྱེད་མིན་ཁོ་རང་ཚོའི་ལག་ན་ཡོད་པ་རེད།སྤྱིར་ན་དེང་སང་གྲོང་ལ་བབ་ནས་འཚོ་བ་རོལ་རྒྱུ་དེ་སྟབས་བདེ་དང་སྐྱིད་པོ་ཞིག་ཏུ་མཐོང་ནས་དར་སོ་ཆེན་པོ་ཆགས་ཀྱི་ཡོད་དུས།སྔ་ཕྱི་མ་གཏོགས་འབྲོག་པའི་འཚོ་བ་རྒྱུན་གནས་ཐུབ་རྒྱུ་དཀའ་ལས་ཁག་པོ་རེད།